593

**Dr. sc. Elvira Islamović, van. prof.**

Pedagoški fakultet

Univerzitet u Bihaću

**NEPRAVEDNA ZAJEDNICA: BOSNA I**

**HERCEGOVINA IZMEĐU POLITIKA**

**NACIONALIZMA I NEOLIBERALIZMA**

**Sažetak**

Autorica teksta polazi od stajališta da su društveni problemi u Bosni i

Hercegovini uzročno-posljedično povezani s obilježjima složenog ustavnopravnog

uređenja i društvenog konteksta, ponajviše s teškoćama odvijanja

procesa tranzicije, modernizacije i globalizacije, te s posljedicama rata i

svekolike društvene krize. Protektoratski angažman Evropske Unije nad

perifernom Bosnom i Hercegovinom nije urodio očekivanom stabilizacijom i

modernizacijom.

Demokratizacija i stvaranje funkcionalne zajednice za strane i domaće

aktere politike, stavljena je u drugi plan iza političkih i tržišnih interesa.

Neoliberalna ekonomska politika u uvjetima ekonomskog i društvenog sloma

socijalizma, tranzicijske transformacije i intenziviranih globalizacijskih

procesa, nastoji se nametnuti kao dominantna. Za primjenu neoliberalnog

koncepta u domaćim nacionalističkim diskursima, dejtonski poredak je od

prvorazredne važnosti. Savezništvo politike nacionalizma i neoliberalne

ekonomske paradigme determinirajući je činilac sistemskih društvenih

sukoba u Bosni i Hercegovini.

Dejtonska ustavno-pravna zamka sa svojim prisilama deregulacije i

konfliktnim funkcijama predstavlja instrument za provođenje navedenih

politika. Ovaj nedemokratski shizofreni sistem, usmjeren protiv dobrobiti

građana, dobiva podršku iz finansijskih središta međunarodnog sistema

moći, ne nudi rješenja koja bi poboljšala položaj većine stanovništva.

Međunarodna zajednica i političke strukture u Bosni i Hercegovini dio su

istog sistema globalne i lokalne moći koji braneći se od ustavne preobrazbe i

društvenih promjena ima za cilj očuvanje društvenog *statusa quo*. U

proučavanju eskalacije društvenih problema važno je uočavanje ideološke

Elvira Islamović: NEPRAVEDNA ZAJEDNICA: BOSNA I HERCEGOVINA IZMEĐU POLITIKA

NACIONALIZMA I NEOLIBERALIZMA

594

sfere koja skriva realne odnose moći i njegove stvarne namjere, odnosno

načine na koji se dejtonska paradigma i nacionalizam (kao moćno ideološko

oružje u rukama političko-kriminalnih struktura) koriste kao oruđa

dominacije u stvaranju, perpetuiranju i produbljivanju jaza među klasama, te

rastućim oblicima siromaštva, nejednakosti i ugnjetavanja.

**Ključne riječi:** Bosna i Hercegovina, društvena tranzicija, nacionalizam,

neoliberalna paradigma.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

595

**THE UNJUST COMMUNITY: BOSNIA AND**

**HERZEGOVINA BETWEEN THE POLITICS OF**

**NATIONALISM AND NEOLIBERALISM**

**Abstract**

The author’s point of departure is the belief that the social problems

in Bosnia and Herzegovina are cause-effect related with the complex

constitutional and legal regulation and social context, mostly with the

difficulties of the process of transition, modernisation and globalisation, as

well as with the consequences of war and overall social crisis. The protectoral

engagement of the European Union over the peripheral Bosnia and

Herzegovina did not yield the expected stabilisation and modernisation.

The democratisation and creation of a functional community for

foreign and local political actors are put on the back burner, behind the

political and market interests. Neoliberal economic policy, in the conditions

of economic and social breakdown of socialism, transitional transformation

and intensified globalisation processes, is seeking to impose as dominant.

The Dayton order is of the primary importance for the implementation

of neo-liberal concept in local nationalistic discourses. The alliance politics

of nationalism and neo-liberal economic paradigm is a determining factor of

systemic social conflicts in Bosnia and Herzegovina.

The Dayton constitutional and legal trap with its coercions of

deregulation and conflicting functions represents an instrument for the

implementation of the aforementioned policies. This undemocratic

schizophrenic system, directed against the welfare of the citizens, gains the

support from the financial centres of the international system of power, and

does not offer solutions which would improve the position of the majority of

population.

The International Community and the political structures in Bosnia

and Herzegovina are part of the same system of global and local power,

which – by defending itself from the constitutional transformation and social

changes – has as its goal to maintain the *status quo*. In the study of escalating

social problems, it is important to detect the ideological sphere that hides the

Elvira Islamović: NEPRAVEDNA ZAJEDNICA: BOSNA I HERCEGOVINA IZMEĐU POLITIKA

NACIONALIZMA I NEOLIBERALIZMA

596

real relations of power and its real intentions, and the ways in which Dayton

paradigm and nationalism (as a powerful ideological weapon in the hands of

political and criminal structures) are used as a tool of domination in the

creation, perpetuation and deepening the gap between the classes, as well as

the growing forms of poverty, inequality and oppression.

**Key words**: Bosnia and Herzegovina, social transition, nationalism,

neoliberal paradigm

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

597

**UVOD**

U procesu urušavanja bivših komunističkih režima, Bosna i

Hercegovina je postala sinonim međunacionalnih sukoba, ratnih stradanja i

masovnih ratnih zločina. Cijena mira bila je stvaranje nedovršene socijalnopolitičke

zajednice, čime je produžena agonija u mirnodopskim uvjetima.

Bosna i Hercegovina je ostala sačuvana u svojoj teritorijalnoj cjelovitosti,

međutim, ustavnom podjelom stvorena je slaba država, s tendencijom jačanja

lokalističke samovolje na štetu općih i državnih interesa. Erozija državne

suverenosti implicira brojne teškoće, koje onemogućavaju uspostavu

funkcionalne i demokratski uređene države. Duboka etnička podjela, i

dezintegracija na svim područjima društvenog života, pokazuje kako je

postsocijalistička transformacija stanje izrazite društvene anomije u kojem se

politički, ekonomski i socijalni rizici neprestano gomilaju, a ishod promjena

ne podrazumijeva demokratizaciju i društveni napredak. Međunarodna

zajednica je u Bosni i Hercegovini, kreirala takav ustavnopravni ustroj koji

omogućava kontinuiranu političku proizvodnju rizika, produbljuje etnizaciju

bosansko- hercegovačkog društva i onemogućava društvenu integraciju.

Izvana kontrolirana i pacificirana, iznutra duboko podijeljena, dezorijentirana

i neizvjesna, ovakva država producira duboke konfliktne i dehumanizirajuće

učinke. Dizajneri nove političke zajednice onemogućili su pretvaranje

nacionalističkog u demokratski diskurs. Stvorene su snažne antidemokratske

snage koje svoju političku promociju temelje na nacionalističkom

vrijednosnom sklopu koji vješto prikriva lične interese, omogućava blokade i

korištenje instrumenata kojima se onemogućava postizanje konsenzusa i

društvenog razvoja.

**1. Društvena integracija u zamci Dejtona**

Bosna i Hercegovina je postala laboratorija na periferiji Evrope, za

eksperimentiranje u kojoj su isprobani do sada neviđeni oblici konstituiranja

države, što je dovelo do hroničnog oboljenja društva. Bolesno društvo prilika

je za realizaciju interesa različitih aktera: domaće političke elite,

međunarodnu zajednicu, strane savjetnike, eksperte i predstavnike svjetskog

finansijskog sistema. Osim neusaglašenosti pristupa liječenju, temeljni

problem naše bolnice ostaje određivanje sveobuhvatne terapije (Štulhofer,

2000, 80). Koristeći se metaforom bolnice i hospitalizacije teško oboljelog

bosanskohercegovačkog društva, ono što bi se u racionalnom političkom

Elvira Islamović: NEPRAVEDNA ZAJEDNICA: BOSNA I HERCEGOVINA IZMEĐU POLITIKA

NACIONALIZMA I NEOLIBERALIZMA

598

djelovanju nastojalo izbjeći, spriječiti i što ranije okončati (bol, patnju i

bolest), te sprečavanje osiromašenja zbog bolesti, kao rezultat strategije moći

i savezništva profitno orijentiranih lokalnih političara i međunarodnih

političkih aktera, postaje željeno stanje. Ozdravljenje osiromašenog i

nedemokratiziranog društva prestanak je mogućnosti daljeg

eksperimentiranja, manipulacije i eksploatacije. Nakon pogrešno provedenog

procesa privatizacije bivšeg društvenog vlasništva, uništene privrede, ostale

su zatvorene tvornice, radnici bez zaposlenja, zemlja bez poljoprivrednika,

reducirani socijalni programi, zdravstveno zapušteni i loše obrazovani

građani. Teškoće građana, siromaštvo, nezaposlenost i bolest, pokušavaju se

prikazati kao privatna stvar, iako predstavljaju javne probleme

prouzrokovane društvenom nebrigom i destrukcijom.

Zdravlje (demokracija, vladavina prava, pravednost, blagostanje i

drugi političko-etički ideali) je dostupno bogatima. Bogati se mogu liječiti,

siromašnima na periferiji Evrope nema pomoći. Razočarenje, zbog

ravnodušnosti i nedjelotvornosti evropske i svjetske politike u razdoblju

stravičnog rata u Bosni i Hercegovini te pitanja zašto nije spriječena bosanska

tragedija, masovna stradanja i genocid, nastavljeno je i u miru. Zašto je

uspostavljena slaba, nefunkcionalna, neizvjesna i nepravedna država?

Međunarodna zajednica i njeno posredovanje u Bosni i Hercegovini ima

značajnog udjela u postojećoj krizi, što uključuje, u prvom redu neriješeno

ustavno pitanje, ustavni status zemlje, njen nefunkcionalni politički poredak,

kao i pitanje presude „Sejdić-Finci“. Iskustva iz rata 1992.-1995. godine, kao

i ova današnja, pokazuju kako je Evropa i dalje pasivna prema događajima u

Bosni i Hercegovini koja se na putu prema EU nalazi na slijepom kolosijeku.

Evropa ne želi promjene koje će dovesti do osnaživanja i reintegracije države

Bosne i Hercegovine. Takva, neizgovorena ili, katkada, i izgovorena misao

strahovito je breme naše društvene stvarnosti.

Ne samo da nema premca ni u jednoj zemlji na svijetu u pogledu

svoje ustavne konstrukcije, Bosna i Hercegovina još uvijek ne posjeduje

unutrašnji demokratski potencijal za rješavanje postojećeg neodrživog stanja.

Ustavna struktura predstavlja determinirajući činilac sistemskih društvenih

konflikata. Mnogi socijetalni elementi doprinose dezintegraciji društva.

Temelji pluralizma rastočeni su oštro strukturiranim rascjepima i izostankom

statusa građanstva koji bi osigurao dovoljno čvrstu podlogu za solidarnost i

integritet zajednice te uspostavu demokratskih praksi. Nedostatak

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

599

sociokulturnog kapitala, kooperativnosti i povjerenja među članovima

zajednice, te kulturna inercija predstavljaju značajno obilježje

bosanskohercegovačke postkomunističke tranzicije. Izloženi smo nizu

dubokih ili strukturalnih kriza. Nedorečenost i politička hipokrizija

međunarodne zajednice i etnonacionalne političke elite u Bosni i

Hercegovini, očituje se u onemogućavanju da se izvrše promjene Dejtonskog

ustava. Paradoksalna amoralna priroda politike uključuje kompleksan sklop

opravdanja kojima se manipulira i blokira svaka promjena, napredak i

razvoj. Svrha cementiranja dejtonskog Trojanskog konja je da Bosna i

Hercegovina ostane što slabija i nefunkcionalnija, uz sve izraženije

mehanizme prisile koji održavaju postojeći društveni sistem, uprkos rastućih

proturječja. Funkcija konflikta je očuvanje *statusa quo.* Nacionalni

animoziteti dugo su služili kao omamljujuće sredstvo, kojim se zamagljuje,

dopušta i opravdava „našima“ da nas slobodno pljačkaju, eksploatiraju,

ostavljaju bez posla, isključuju i podjarmljuju. Te su pojave stvorile divlji ili

periferni kapitalizam u kojem tehnološka inovacija i znanje nemaju ulogu

pokretača napretka, već su posve u sjeni motiva i interesa političkomenadžerske

elite na vlasti (Rogić,1998), te "brze tranzicije" (Vehovec,

2002) uvjetovane Kopenhaškim kriterijima za ulazak u Europsku uniju (u

Švarc, 2009, 138). Upravo nacionalni autizam stvara pretpostavku pod kojom

državna reforma mora biti "realistično" prilagođena postojećemu

"Washingtonskom konsenzusu" - svetome trojstvu deregulacije, liberalizacije

i privatizacije (Beck, 2004, 332). Oni koji s oklijevanjem, čak nerado

priznaju da podrška dejtonskoj i neoliberalnoj opresiji, neće okončati

ekonomsku eksploataciju podređenih grupa, zapravo se plaše gubitka

sopstvenih materijalnih privilegija.

**2. Posvađani, nezaposleni, siromašni**

Kvalitet života ljudi uveliko ovisi o stepenu demokratičnosti društva.

Jedno od gorućih pitanja kojima se bavi društvena teorija, jeste da li je

demokracija kompatibilna i održiva u uvjetima izražene ekonomske

nejednakosti građana? Što je veća ekonomska nejednakost u društvu, to je

teže postići efikasnu političku jednakost, jer se akumulacija bogatstva može

upotrebljavati kao značajan izvor za određivanje političkih rezultata.

Povećava se napetost između onih koji vladaju i onih kojima se vlada, što za

posljedicu ima rastuće nepovjerenje u političke institucije koje bi realizirale i

osigurale demokratske ideje, s čime se suočavaju zemlje predstavničke

demokracije. Demokracija doživljava krizu i zbog sve manjeg učešća građana

Elvira Islamović: NEPRAVEDNA ZAJEDNICA: BOSNA I HERCEGOVINA IZMEĐU POLITIKA

NACIONALIZMA I NEOLIBERALIZMA

600

u političkom životu. Razočarenje u demokraciju posljedica je i činjenice da

sve veći broj građana smatra da su političari okrenuti sopstvenim interesima i

da ne vode računa o ispunjenju predizbornih obećanja datih biračima.

Kroničan izostanak državne zaštite od organiziranog kriminala, doveo je do

prevlasti profitnih i kriminalnih skupina nad sistemom. Jedan od najvećih

socio-ekonomskih problema u Bosni i Hercegovini je visok nivo

nezaposlenosti, posebno među mladima, niske stope učešća radne snage i

siromaštvo koje je široko rasprostranjeno. Osnovne karakteristike tržišta rada

u Bosni i Hercegovini su visoka stopa neaktivnosti i visoka stopa

nezaposlenosti, kao i visok udio zaposlenosti u neformalnoj ekonomiji.

Sumorna ekonomska situacija i povećano pomjeranje sve većeg broja ljudi u

redove siromašnih, dovodi do rastućeg nezadovoljstva i rezignacije. *Vlast je*

*okrenuta ideološkim nesuglasicama, iluzijama i zaduživanjem kod*

*međunarodnih institucija kako bi osigurala sredstva za svoj opstanak i*

*funkcioniranje aparata prisile. Socijalne posljedice procesa tranzicije i*

*vlasničke pretvorbe, su smanjenje broja zaposlenih, slabe ili nikakve*

*perspektive mladim i stručnim ljudima za zapošljavanje i primoranost*

*odlaska iz vlastite zemlje. U uvjetima sve oskudnijih materijalnih resursa i*

*ekonomske i političke nesigurnosti, promjene u sistemu socijalne sigurnosti,*

*dovele su do urušavanja socijalne države i sve većeg socioekonomskog jaza*

*između društvenih klasa. Na nivou Bosne i Hercegovine ne postoje niti*

*snažne institucije, niti politička saglasnost u pogledu ključnih društvenih*

*promjena. Zbog nefunkcionalnosti državnih institucija, postoji visok nivo*

*ovisnosti o vanjskoj pomoći i zaostajanje kompetitivnosti zemlje* (Fočo, 2005,

99).

U proučavanju eskalacije društvenih problema važno je uočiti

ideološku sferu koja skriva realne odnose moći i njegove stvarne namjere,

odnosno načine na koji se dejtonska paradigma i nacionalizam (kao moćno

ideološko oružje u rukama političko-kriminalnih struktura) koriste kao oruđa

dominacije u stvaranju, perpetuiranju i produbljivanju jaza među klasama, te

rastućim oblicima siromaštva, nejednakosti i ugnjetavanja. Pored starih

represivnih ideoloških formi manipulacije (vlade, administracije, vojske,

policije, zatvora, sudova), Louis Althusser upozorava na nove ideološke

aparate: religiozne, obrazovne, porodične, sindikalne, medijske, kulturne.

Ideološko djelovanje dovodi do progresivne dehumanizacije. Obilježja

viktimizacije onih koji su svakodnevno ugroženi ekonomski, fizički, psihički

i duhovno, nemoćni da promijene svoj položaj, sastoji se u tome, da svoj

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

601

usud prihvataju bez previše pitanja, bez organiziranog kolektivnog protesta i

otpora. Oni su tiha većina, žrtve koje se socijalizira tako da postanu objekti, a

ne subjekti društvenih događanja.

**3. Neoliberalna paradigma**

Padom socijalizma devedestih godina 20. stoljeća, društvenim i

ekonomskim promjenama socijalističkih država i njihovih ekonomskih

sistema i doktrina, kapitalizam se nametnuo kao neupitan ekonomski sistem.

Uspostavljanje kapitalizma u njegovoj na Zapadu aktualnoj neoliberalnoj

paradigmi, na bivšem socijalističkom prostoru, potrebno je sagledati s

obzirom na političke, socijalne i ekonomske procese tranzicije bivših

socijalističkih država te rastućeg utjecaja ekonomske globalizacije.

Globalizacija ekonomije dovela je do erozije suvereniteta nacionalnih država

i zaoštrila odnose između razvijenih i nerazvijenih zemalja. Središte politike i

ekonomije ne može se više promatrati unutar granica nacionalne države.

Međuzavisnost i prožimanje globalne ekonomije, proizvodi brojne asimetrije.

Zbog toga, mnogi autori među kojima i Manuel Castells, upozoravaju na

odgovornost međunarodnih finansijskih institucija u kontekstu nove globalne

ekonomije. Namećući programe liberalizacije i deregulacije tržišta, te su

institucije koordinirano doprinijele da određene regije utonu u još dublje

beznađe, siromaštvo, pa čak i etničke sukobe. *Globalna kriminalna*

*ekonomija ulazi u politiku i institucije, destabilizira društvo, korumpira i*

*dezorganizira strukturu vlasti u mnogim državama - a ne samo u onima na*

*koje obično posumnjamo* (Castells, 2003, 292). Kao koncept, neoliberalizam

predstavlja nastojanje da se obrazlože i opravdaju različite političkoekonomske

prakse koje su u funkciji globalnog monopola i dominacije.1

Internacionalizacija proizvodnje, finansija i ostalih ekonomskih

sredstava, nesumnjivo narušava sposobnost pojedinih država da kontroliraju

vlastitu ekonomsku budućnost. Da li je uopće više moguće uspostaviti

1 Neoliberalna država je država natjecanja, država tržišta, oblik države u kojoj politika

slijedi logiku kapitala. Taj oblik države, da tako kažemo nosi oznaku „odobrio MMF“.

Vjerojatnost preobrazbe nacionalne u neoliberalnu državu raste s discipliniranjem država,

sukladnim svjetskom gospodarstvu, kojima se ono posebno nameće slijeđenjem bičpolitike

prijetećeg oduzimanja kredita (ili šećer politike dodjele kredita) putem MMF-a -

Beck, Ulrich (2004) *Moć protiv moći u doba globalizacije. Nova svjetskopolitička*

*ekonomija*. Zagreb, Školska knjiga, str. 331-332.

Elvira Islamović: NEPRAVEDNA ZAJEDNICA: BOSNA I HERCEGOVINA IZMEĐU POLITIKA

NACIONALIZMA I NEOLIBERALIZMA

602

zajednicu koja vlada sama sobom i određuje svoju budućnost? Moderna

teorija savremene demokratske države koja pretpostavlja ideju zajednice koja

s pravom vlada sama sobom i određuje svoju budućnost, iz temelja je

uzdrmana karakterom i strukturom globalnih veza i međupovezanosti s

kojima je današnja država suočena (Helld, 1990, 309-317). To podrazumijeva

prevrednovanje pojma suvereniteta, kontrole određenog teritorija, prethodno

pozicioniranog u okvirima nacije-države i njegovog situiranja u jednu

globalnu mrežu nacionalnih i transnacionalnih institucija. Zbog toga, kada se

raspravlja o ekonomskim učincima globalizacije, važno je podsjetiti na

naglasak koji Helld stavlja na ekonomska prava i njihov doprinos teoriji

demokracije. On smatra da su tržišni odnosi u biti odnosi moći, nužna je

politička intervencija u privredi, kako bi ona prihvatila strukturu pravila,

načela i prakse saglasne s demokracijom. Neophodno je uspostaviti ravnotežu

između demokratske i tržišne discipline (Helld, 1997, 395). Gledano iz tog

konteksta, disciplinirajuća funkcija globalne ekonomije, otežava demokratsku

društvenu integraciju. Stoga je važno sagledati moguće oblike zloupotrebe

globalne ekonomije u funkciji nedemokratskih tendencija globalnog poretka.

Rastući obim stanovništva s nesigurnom egzistencijom, povećane

nejednakosti, slabljenje društvene kohezije i značaja društvenog kapitala,

posljedice su strategija neoliberalizma i ekonomske dominacije utemeljene na

zakonu jačeg.

*U osiromašenim društvima nasuprot svjetskoga finansijskog diva*

*stoje nejake lokalne zajednice, često razrovane etničkom ili vjerskom*

*mržnjom, uslijed čega su njihove veze sa susjedima ili prekinute ili površne*

(Katunarić, 2010, 136). Poziv za potčinjavanjem i podjarmljivanjem

međunarodnim finansijskim kreditorima i moćnicima današnje globalizacije,

kroz višestruko međunarodno zaduženje, nikoga, a posebno građane Bosne i

Hercegovine ne ostavlja ravnodušnim. Postojeće dejtonsko ustavno uređenje,

državu mnogo košta. *Aparat prisile i uprave je nesrazmjeran ekonomskoj*

*moći privrede i građana. Kao ilustraciju navodimo činjenicu da se skoro*

*70% GDP troši na javne rashode, tj. za aparat neefikasne, inertne,*

*kompromitirane pa i nelegitimne vlasti, koja delegitimira poredak i koja više*

*onemogućava nego što stvara uvjete privrednom sistemu i pravima građana*

(Fočo, 2005, 83). Skupoća njenog disfunkcionalnog održavanja neprestanim

zaduživanjem, dovodi do opravdanog straha od „dužničkog ropstva“.

*Periferna država može biti podijeljena na onoliko entiteta i (jedinica) koliko*

*to pridonosi njenom djelotvornijem odnosu zavisnosti spram globalnih*

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

603

*mehanizama profiterskog kapitalizma* (Katunarić, 2009). Država gubi

ekonomsku suverenost. *Finansijski kapital mora nadvladati modernu državu,*

*budući da ona teži statusu quo i socijalnoj ravnoteži, što mnogo košta.*

*Zauzvrat, država mu pruža sigurnost i omogućuje rast utoliko što se zbog*

*skupoće svog održavanja i svojih funkcija neprestano zadužuje* (Katunarić,

2010, 145).

Aranžmani sa MMF- om pogoduju pohlepi političke elite u nastojanju

da održi pozicije u vlasti. *Tako dolazi do spajanja dviju autoritarnih*

*ideologija, neoliberalizma i nacionalizma. Prva operira globalno, a druga*

*lokalno. Prva osnažuje izravnu ovisnost lokalnog društva o udaljenim*

*financijskim i kompanijskim sredstvima. Druga prekida vezu sa susjednim*

*zajednicama, a svoju čini sve nemoćnijom, anoreksičnom. Prva govori*

*jezikom apstraktnog uma, grafikona i krivulja u kojima se ne mogu vidjeti*

*konkretne sudbine pojedinaca, društvenih klasa i naroda. Druga govori*

*srecem koje pati, ali ipak ne voli gubitnike* (Katunarić, 2010, 137). Na

početku 21. stoljeća, učinci neoliberalne globalizacije mogu se uočiti u

stalnom povećanju razlika u prihodima među radnom snagom, smanjenju

mogućnosti zaposlenja i radnih uvjeta koja se sve snažnije segmentira na

lokalnoj i globalnoj razini, te u rastućim nejednakostima u raspodjeli

prirodnih resursa i socijalnih davanja. Nadnacionalne organizacije, Svjetska

banka, Međunarodni monetarni fond i Europska unija značajno utječu i na

naše živote. Ekonomija svjetskoga tržišta svojom je dinamikom prisile

izmijenila pravila svjetske politike. Ukidanjem granica između ekonomije,

politike i društva, započinje nova borba za moć i njezinu protutežu (Beck,

2004, 16). Zahtjevi u pogledu slobode kretanja kapitala (uglavnom bogatih

zemalja), i istovremeno zabranjivanje slobode kretanja određenih skupina

ljudi, samo su neki od brojnih primjera proturječne politike moćnih zemalja.

Globalizaciju uspostavljaju moćni protiv siromašnih (Beck, 2004, 17).

Internacionalizacija proizvodnje, finansija i ostalih ekonomskih

sredstava, nesumnjivo narušava sposobnost pojedinih država da kontroliraju

vlastitu ekonomsku budućnost. Budući da tranzicija istovremeno znači i

priključivanje na mehanizme globalnog tržišta, problem se usložnjava.

Nakon što vladajuće političke strukture nisu mogle podmiriti prevelike

budžete, umjesto smanjenja javne potrošnje, država je pribjegla zaduživanju

u MMF-u i drugim filijalama globalnog finansijskog kapitala. Država i njeno

stanovništvo sve su više zaduženi, evidentan je pad proizvodnje, zaposlenosti

i dohotka. Ukoliko sredstva od stranih zajmova ne budu produktivno

Elvira Islamović: NEPRAVEDNA ZAJEDNICA: BOSNA I HERCEGOVINA IZMEĐU POLITIKA

NACIONALIZMA I NEOLIBERALIZMA

604

iskorištena za pokretanje privrede i povećanja zaposlenosti, ona će i dalje

sužavati prostor za nezavinu ekonomsku politiku i dugoročno opterećivati

slabije slojeve društva. Neizvjesnost i rizici „poslovanja“ domaćih političara

sa akterima međunarodnog finansijskog tržišta, dovode do straha od

ekonomskog podjarmljivanja korištenjem stranih zajmova i duga, gdje

najveću korist imaju gospodari svjetskog finansijskog kapitala i lokalna

politička elita. Istovremeno, raste i napetost između domaćih

intervencionističkih težnji i globalnih pritisaka za redukcijom socijalnih

troškova koji ne vode računa o domaćim prilikama i potrebama. Na taj način

domaća politička elita i predstavnici međunarodnih finansijskih institucija,

promovirajući konzervatitvne neoliberalne programe, vrše višestruki pritisak

na društvo, tačnije njegove slabije članove. Na taj način, teret održanja

funkcioniranja društva i društvene brige, prebacuje se iz javne u privatnu

sferu, čime se urušava koncept socijalne pravde. Nužno je da uvidimo, kako

je globalni kapitalistički tržišni fundamentalizam sistem u kojem vlada

princip profita po svaku cijenu, gdje je sve moguće prodati i kupiti, a

slobodno tržište vrši radikalnu deregulaciju i privatizaciju podređenu

jedinom cilju – profitu. To je sistem koji mora eksploatirati podređene grupe

ljudi da bi opstao i koji nerazvijene zemlje i tradicionalno ranjive slojeve

društva „gura“ u još dublju bijedu. Unutar tog sistema veliki broj ljudi

postaju žrtve gramzivosti, pohlepe i koristoljublja. Savezništvo nacionalizma

i neoliberalizma za posljedicu ima slabljenje državne suverenosti i

odustajanje od društva koje bi karakterizirala demokratska vladavina i

unapređenje dobrobiti za većinu članova društva.

**ZAKLJUČAK**

Bosna i Hercegovina je posljednja dva desetljeća doživjela strahovitu

socijalnu destrukciju. Osiromašenje je vidljivo u svim sferama ljudskoga

života. Umjesto okrenutosti razvoju i budućnosti zemlje, nacionalne političke

elite još uvijek stanovništvo drže taocem ideoloških i nacionalističkih

razmirica i neriješenih računa iz prošlosti. U stanju dugotrajne društvene

krize, koja je istovremeno i socijalno-politička, ekonomska, obrazovna i

moralna, Bosna i Hercegovina je još uvijek podložna nacionalističkim

konfliktima. Društvo je u značajnom dijelu tradicionalno, ruralno, siromašno,

razvojno i tehnološki zaostalo, ovisno o vanjskoj pomoći. Politički lideri ne

nude strategiju izlaska iz postojeće političke i ekonomske krize, niti nastoje

postići konsenzus oko ključnih pitanja vezanih za razvoj i budućnost zemlje.

ZBORNIK RADOVA - Međunarodna naučna konferencija „Javni i privatni aspekti nužnih pravnih

reformi u BiH: Koliko daleko možemo ići?“

605

Društvena kohezija u posljednja dva desetljeća značajno je oslabljena.

Dejtonska konstrukcija onemogućava realizaciju kompleksnih zadataka i

otklanjanje rizika pred kojima se nalazi bosanskohercegovačko društvo.

Iskustvo pokazuje da ona sadrži previše prepreka i mehanizama blokade za

uspostavu djelotvorne države i mehanizama za demokratizaciju i

uspostavljanje socijalnog konsenzusa o temeljnim vrijednostima državne

zajednice. U Bosni i Hercegovini je neophodno intenzivirati procese

demokratizacije, društvene i kulturne reintegracije, vladavine prava i

pravednosti te ekonomskog razvoja koji se temelji na znanju. Potrebno nam

je društvo zasnovano na principima saradnje i društvene odgovornosti, u

kojem će ljudski samorazvoj dobiti primat nad nacionalizmom, dominacijom,

eksploatacijom i drugim oblicima grupnih opresija. Spisak mogućih reformi i

progresivnih programa je beskonačan.

Razvoj ovih ciljeva, zahtijeva političku strukturu i politiku koja

istinski, a ne deklarativno, potiče i razvija demokratske vrijednosti, saradnju i

konsenzus te i praktično potvrđuje orijentaciju prema razvoju, znanju,

istraživanju, inovativnosti i budućnosti. Neophodne su promjene na planu

unutarnje demokratizacije i vanjske integracije, uklanjanje prepreka koje

blokiraju društveni razvoj i produbljuju jaz između modernizacije i

retradicionalizacije. Kada ljudi uvide da su njihove ekonomske brige

posljedica nacionalističkih i neoliberalnih politika, biće spremniji da

podrobnije sagledaju pravu prirodu ovih ideologija, da razumiju i prihvate

različitost. Može li borba protiv siromaštva, uz pravi pristup, postati jedno od

pitanja koje ujedinjuje različite etničke grupe u Bosni i Hercegovini? Građani

trebaju napustiti apolitičan stav koji uključuje rezignaciju, fatalizam,

inferiornost i ovisnost, koji podražavaju nacionalizam i neoliberalizam.

Umjesto bespomoćnosti, potrebno je razviti političku svijest i identitet

aktivnog demokratskog građanstva. Potrebna nam je revolucionarna

politička filozofija i korpus ideja zasnovanih na analizi osnovnih

proturječnosti društva koje nastoje da promjene, projektirajući viziju višeg

oblika stvarnosti unutar koje bi ove proturječnosti bile razrješene, dovodeći

u vezu to razrješenje sa društvenom snagom ili snagama koje nose

odgovornost i imaju potencijal da ga ostvare.

Elvira Islamović: NEPRAVEDNA ZAJEDNICA: BOSNA I HERCEGOVINA IZMEĐU POLITIKA

NACIONALIZMA I NEOLIBERALIZMA

606

**LITERATURA**

A. Štulhofer, Nevidljiva ruka tranzicije. Ogledi iz ekonomske sociologije,

Biblioteka „Razvoj i okoliš“ Zagreb 2000.

D. Helld, Demokratija i globalni poredak. Od moderne države ka

kosmopolitskoj vladavini, Filip Višnjić, Beograd 1997.

J. Švarc, Hrvatska u društvu znanja. Prijepori i perspektive inovacijske

Politike*,* Školska knjiga, Institut društvenih znanosti „Ivo Pilar“, Zagreb

2009.

M. Castells, Uspon umreženog društva, Golden Marketing, Zagreb 2000.

M. Castells, Internet galaksija: razmišljanja o Internetu, poslovanju i društvu,

Naklada Jesenski i Turk, Zagreb 2003.

M. Castells, Kraj tisućljeća, Golden Marketing, Zagreb 2003.

S. Fočo, Ogledi o tranziciji, Dom štampe, Zenica 2005.

U. Beck, Moć protiv moći u doba globalizacije. Nova svjetskopolitička

Ekonomija, Školska knjiga, Zagreb 2004.

V. Katunarić, Sporna zajednica. Novije teorije o naciji i nacionalizmu,

Naklada Jesenski i Turk, Zagreb 2003.

V. Katunarić, “Razvoj ljudske suradnje: prema postmonetarnom društvu”,

Revija za sociologiju, Hrvatsko sociološko društvo, godina 40, Broj 2, (129-

155), Zagreb 2010.